उसे दोस्ती कहना उसका महत्त्व कम कर देगा।
वह कुछ और था। जैसे कोई आत्मीय रिश्ता।
हमारी आत्माओं की गहराइयों से जुड़ा हुआ।
हम ज़िंदगी की राहों में आने वाली हर मुश्किल का सामना कर सकते थे,
बशर्ते हमें पता हो कि अंत में हम एक दूसरे के पास लौट आएँगे।
हमने सोचा था कि हम साथ-साथ बूढ़े होंगे।
हमारे बीच जो कुछ था… वह बहुत ताक़तवर,
और ज़रूरी था,
और उसे हमेशा के लिए कायम रहना था।
लेकिन ऐसा नहीं हुआ।
इम्पर्फ़ेक्ट विमेन
ऐरामिंटा हॉल की किताब पर आधारित
आपने मृतक को आख़िरी बार कब देखा था?
कल रात ही हमने साथ में डिनर किया था?
लगता है आपको ठीक से याद नहीं है।
नहीं, मुझे याद है। माफ़ करना, मुझे याद है। मैं बस…
यह मुमकिन नहीं लग रहा है कि यह कल ही की बात है।
मतलब, अभी हर चीज़…
बहुत अलग लग रही है।
क्या मैं पूछ सकती हूँ कि यह कैसे हुआ?
क्या हुआ था?
क्या उसके साथ लूटपाट हुई थी?
क्या उसका बलात्कार हुआ था?
अभी हम यह जानकारी साझा नहीं कर पाएँगे।
हमें उम्मीद है कि आप हमारी मदद कर सकती हैं।
हाँ। मुझसे जो भी मुमकिन होगा।
मैं… मैं क्या कर सकती हूँ?
शायद हमलावर से पहले आप ही वह आख़िरी व्यक्ति हैं जिससे आपकी दोस्त की बात हुई थी,
तो आप हमें पिछली रात की कोई भी बात बता सकती हैं जो आपको याद हो।
ग्यारह घंटे पहले
ठीक है, ठीक है, ठीक है, ठीक है।
शुरू करते हैं।
क्या बात है! शुक्रिया, शुक्रिया, शुक्रिया।
मुझे जीतने देने के लिए मैं दक्षिण एशियाई टीम के अपने सहकर्मियों का शुक्रिया अदा करना चाहूँगा।
नैंसी क्या तुम जल्दी आकर मुझसे मिल सकती हो?
मुझे तुमसे बात करनी है!
और मुझे हमारी निडर लीडर, एलेनॉर को भी शुक्रिया कहना होगा,
मेरी ज़िंदगी के दो सबसे सार्थक, चुनौतीपूर्ण सालों के लिए।
- क्या मैं कुछ कह सकती हूँ? - ज़रूर।
तो…
ये थोड़ी सी हास्यास्पद कॉर्नहोल प्रतियोगिताएँ भी एक उद्देश्य पूरा करती हैं।
और वह उद्देश्य सिर्फ़ यह नहीं है कि आप सब दुनिया भर में
जो इतना मुश्किल लेकिन अहम काम कर रहे हैं,
उसमें थोड़ी ख़ुश और हँसी-मज़ाक़ के पल जोड़े जाएँ।
ये पल बदलाव के पड़ावों को भी चिह्नित करते हैं।
इसलिए, कुमाल, आज हम अपने थर्माकोल के कप तुम्हारे सम्मान में उठाते हैं,
क्योंकि हमें तुम्हारी हर उस उपलब्धि पर बहुत गर्व है जो तुमने
"रेस्क्यू एंड रिलीफ़" में हासिल की है।
और हमें उससे भी ज़्यादा गर्व उन सभी कामों पर है जो तुम आगे करने वाले हो।
- शुक्रिया। - शुक्रिया।
कुमाल के नाम!
सब लोग, प्लीज़ खाना खा लीजिए!
मैं खाना बिल्कुल बर्बाद नहीं करना चाहती।
माफ़ करना मैं ऐन वक़्त पर बता रही हूँ पर मुझे तुम्हारी बहुत, बहुत ज़रूरत है, एल!
शुक्रिया।
- तुम अच्छा बोलीं, बॉस। - क्या?
मैं बस, मतलब, तुम्हारी तारीफ़ कर रहा था।
ओह, मत करो।
हैलो? तुम तुरंत ऑफ़िस से निकलो। मज़ाक़ नहीं।
- क्या हुआ? - तुम बात कर सकती हो?
नहीं। माफ़… माफ़ करना, मैं अभी बात नहीं कर सकती।
- पर शायद हम बाद में कुछ समय निकाल लें? - हाँ।
एलेनॉर मैं वहाँ जल्दी पहुँच जाऊँगी!
हाँ? मैं तुमसे बाद में मिलती हूँ? ठीक है।
मैं देख रही हूँ।
रुको। क्या मुझे… पता है…
क्या मुझे यह करना पड़ेगा?
- बिल्कुल। - रिवाज़ है।
- हाँ। - कॉलेज के समय से।
जब हम छोटे थे और हमारी पसंद अच्छी नहीं थी।
- एल, मदद करो। - मैं…
मैं नियम नहीं बनाती।
- यहाँ आकर ख़ुशी हो रही है। जन्मदिन मुबारक हो! - जन्मदिन मुबारक हो!
हे भगवान, नहीं।
और ख़राब हो गया।
- हाँ। - घटिया।
यह सच में बुरा है।
ठीक है, जान, आज का दिन कैसा रहा? क्या तुम्हारी अच्छे से पूजा-अर्चना हुई?
बिल्कुल। आर्टेमिस मेरी पूजा करने के लिए सुबह छह बजे जाग गई थी।
पैनकेक बनाने की फ़रमाइश करके।
नहीं, मेरी बच्चियों ने मुझे बहुत प्यार दिया और हॉवर्ड ने उनसे मेरे लिए छोटी-छोटी कविताएँ लिखवाईं।
- यह तो प्यारी बात है। - हाँ, सच में।
एक तरह से सस्ते में निपटा दिया।
- यह निजी मामला है। - नैंसी।
इस पर तोहफ़ों की बारिश होनी चाहिए थी।
माफ़ कीजिए।
आलू की मिनी-गैलेट्स और साथ में, टमाटर की कॉन्फ़ी।
शैम्पेन के साथ। शेफ़ की तरफ़ से।
ओह, शुक्रिया। प्लीज़ मेरी तरफ़ से मार्को को शुक्रिया कहना।
मैं कह दूँगा, मिस बुशे।
शुक्रिया।
शानदार।
बहुत बढ़िया।
मतलब, ये भुने हुए आलू ही तो हैं, है ना?
नहीं, ये बेहद महँगे, ख़ास तरीक़े से तैयार किए गए भुने हुए आलू हैं।
तमीज़ से पेश आओ।
मुझे अच्छा लगता है जब तुम किसी शेफ़ के साथ सोती हो।
उस सहकर्मी के साथ कैसा चल रहा है?
क्या वह अभी भी…
हाँ, हम अभी भी सम्पर्क में हैं।
- कभी-कभार। समझ रही हो? - हाँ।
हालाँकि मामला ज़्यादा गम्भीर नहीं है।
- क्या उसे यह पता है? - हाँ।
- नैंसी, तुम ठीक हो? - बहुत बढ़िया।
- क्या? - सब ठीक है?
हाँ!
दोस्तों, मैं कहना चाहती थी कि…
क्या तुम कुछ लम्बा बोलने वाली हो? क्योंकि मुझे टॉयलेट जाना है।
- नहीं। - ठीक है, मैं बस पूछ रही हूँ।
मैं बस कहना… मैं कहना चाहती थी कि मुझे यहाँ उन दो लोगों के साथ आकर बहुत ख़ुशी हो रही है,
जिनसे मैं सबसे ज़्यादा प्यार करती हूँ, जिनसे मुझे पूरी दुनिया में सबसे ज़्यादा प्यार मिलता है।
- वाह। ओह, जान! - हम तुम्हें बहुत चाहते हैं।
एक आयरिश कहावत है जो…
- हे भगवान। प्लीज़ रहने दो। - मैं बस मज़ाक़ कर रही हूँ।
- जाओ। - जन्मदिन मुबारक हो, जान।
शुक्रिया।
ठीक है, मैं बस अभी आती हूँ।
- आपकी मेज़ तैयार है, मिस बुशे। - ओह, बहुत अच्छे। शुक्रिया।
नैंसी, क्या हो रहा है? तुम ठीक तो हो?
हाँ। नहीं…
- क्या हो रहा है? - यह वही बंदा है।
यह अभी भी चल रहा है।
- पता है। - क्या?
मुझे लगा था कि तुम उससे रिश्ता तोड़ रही हो।
मैंने कोशिश की थी। मैं जानती हूँ। यह थोड़ा पेचीदा है।
इसका क्या मतलब है?
मैरी को कुछ नहीं पता।
क्या तुम उसके सामने चुप रहोगी? मैं…
मैं उसे परेशान नहीं करना चाहती।
लेकिन मेरा परेशान होना ठीक है?
ऐसा तो है नहीं कि तुम्हारा रिश्ता सिर्फ़ एक ही इंसान से है।
नैंसी, तुम जो कुछ कर रही हो, अगर तुम उस बारे में रॉबर्ट से ईमानदारी से बात कर रही होतीं,
तो सब ठीक होता।
मतलब, आजकल ओपन मैरिज, ओपन किचन की तरह आम हैं।
- हर कोई उन्हें अपना रहा है। - रॉबर्ट ऐसा कुछ कभी नहीं करेगा।
लेकिन तुम यह जो कर रही हो, यह तुम्हें आज़ाद नहीं कर रहा है,
- यह बस तुम्हें और दुःखी कर रहा है। - जानती हूँ, जानती हूँ। मैं…
बात बस यह है कि जब मैं उसके साथ होती हूँ, मैं बेबस महसूस करने लगती हूँ।
क्या तुम्हें याद है कि तुमने मुझसे क्या कहा था,
प्यार और आकर्षण के फ़र्क़ के बारे में?
मैंने क्या कहा था?
तुमने कहा था कि प्यार आपको ऊर्जा देता है और आकर्षण आपको ख़ाली कर देता है।
तुम्हें यक़ीन है कि यह मैंने कहा था?
- हाँ। - ऐसी बातें तो मैरी करती है।
नहीं, तुमने यह मुझसे कहा था। रॉबर्ट के बारे में।
जिस दिन उसने तुम्हें शादी का प्रस्ताव दिया था।
कभी-कभी मुझे लगता है कि तुम मेरी ज़िंदगी को मुझसे भी ज़्यादा साफ़ देख पाती हो।
नहीं, मैं बस…
- हैलो! यह नज़ारा ख़ूबसूरत है। - हैलो!
है ना?
क्या बातें चल रही हैं?
बस एलेनॉर की उलझनों के बारे में।
तो… बाथरूम में किसी ने मुझसे कोकेन के लिए पूछा।
क्या?
मैंने नहीं ली, पर, मतलब, कोई पूछे तो अच्छा लगता है।
तुम्हारा जलवा अभी भी कायम है!
शुक्रिया।
मोबाइल रॉबर्ट
- हे। - एलेनॉर, मैं रॉबर्ट बोल रहा हूँ।
माफ़ करना इतनी देर गए परेशान कर रहा हूँ या शायद इतनी जल्दी।
कोई बात नहीं। क्या हुआ?
कल रात नैंसी घर नहीं आई,
और वह अपना फ़ोन नहीं उठा रही है।
कहीं वह डिनर के बाद तुम्हारे साथ तुम्हारे घर तो नहीं चली गई थी?
तुम सुन रही हो?
- तुम ठीक हो? - हाँ…
माफ़… माफ़ करना। तुम किसी के साथ हो?
नहीं, नहीं…
क्या तुम बस थोड़ी देर रुकोगे?
ठीक है, तो…
एलेनॉर - हे! तुम कहाँ हो? रॉबर्ट का फ़ोन आया।
नैंसी अभी तक घर नहीं आई है?
नहीं, और मैंने उसे आधा दर्जन मैसेज और टेक्स्ट भेजे हैं।
कोई जवाब नहीं आया।
बहुत फ़िक्र की बात है।
हाँ, पता… पता नहीं, रॉबर्ट।
मेरा मतलब, हमने खाना खाया और फिर वह चली गई।
तुम ठीक हो? मैं उससे क्या कहूँ?
और उसने तुमसे कहा वह घर जा रही है?
उसने ऐसा कुछ तो नहीं कहा था, लेकिन मेरा अनुमान था…
हैलो? उसे तुम्हारे बारे में पता है! प्लीज़ फ़ोन करो…
तो बस। मैं पुलिस को फ़ोन कर रहा हूँ।
- नहीं, रॉबर्ट। ऐसा… ऐसा मत करो। - ठीक है, तो…
क्या, तुम्हें मालूम है वह कहाँ है?
मुझे मालूम तो नहीं है।
एलेनॉर, आख़िर क्या हो रहा है?
मैं जल्दी से कपड़े पहनकर तुम्हारे पास आती हूँ।
इसकी ज़रूरत नहीं है।
अगर तुम मुझे बस बता सको व…
रॉबर्ट, रुको! रुक जाओ। हमारे बात करने तक पुलिस को फ़ोन मत करना, ठीक है? प्लीज़।
- ठीक है, ठीक है। - ठीक है।
मैं वहाँ आ रही हूँ।
धत्!
हे, जॉर्डन।
क्या मैं यह जीन्स ले लूँ?
- हाँ। - ठीक है।
तुम अभी ही निकल रही हो?
हाँ, पर कोई बात नहीं, क्योंकि मैं यहाँ कभी आई ही नहीं थी, याद है?
मेरे पास अब और कोई रास्ता नहीं है…
हे।
तो, उसने मुझसे रिश्ता तोड़ लिया है?
वह मुझे छोड़ रही है?
क्या यही बात है?
मुझे नहीं पता वह क्या सोच रही है, और उसने ऐसा कुछ नहीं कहा है।
क्या? भगवान, एलेनॉर।
हद है, तुम इतनी दूर यहाँ आई हो। अब मुझे बता भी दो।
क्या वह किसी और के साथ है?
मुझे बहुत अफ़सोस है।
मतलब…
वही बात निकली।
मैं सच में इस सबके बीच नहीं पड़ना चाहती।
तो, वह कौन है?
उसने मुझसे कहा कि सब ख़त्म हो चुका है। पर तुम्हें पता है ना कि नैंसी कैसी है?
कभी-कभी उसे पता होता है उसे क्या करना है, और फिर कभी और…
मुझे उसका नाम चाहिए।
- डेविड। - डेविड कौन?
मुझे नहीं पता।
उसका कहना है कि वह उससे काम के सिलसिले में मिली थी।
म्यूज़ियम? बैले? अस्पताल?
वह… वह इस बंदे से कहाँ मिली?
उसने मुझे नहीं बताया।
तो, कल रात तुम्हारे और मैरी के साथ वह डिनर, उसने वह बहाना बनाया था?
नहीं। हमने डिनर किया था। हम मैरी का जन्मदिन मना रहे थे।
मुझसे झूठ मत बोलो।
मुझसे काफ़ी झूठ बोला जा चुका है।
मैंने नहीं बोला।
मैंने तुमसे कभी झूठ नहीं बोला। एक बार भी नहीं।
हम सबने साथ डिनर किया और फिर वह चली गई।
तुम ड्रिंक लोगे?
- मैंने छोड़ दी। - क्या?
कब?
दो हफ़्ते पहले।
लग रहा है एक साल हो गया।
मैंने उसके लिए ही शराब छोड़ी थी।
क्या यह नई है?
पता नहीं।
वह हमेशा पेंटिंग्स इधर-उधर करती रहती है। कहती है इससे चीज़ें नई लगती हैं।
क्या वह सच में मुझसे इतनी नाख़ुश है?
मुझे पता है कि वह तुम्हें और मैरी को सब कुछ बताती है, लेकिन…
यह मत करो, रॉबर्ट।
तुम वजह नहीं हो। वह ख़ुद से नाख़ुश है।
यहाँ आने के लिए शुक्रिया, लेकिन मुझे, मुझे ख़ुद को सम्भालना होगा।
क्या आप बैठ जाएँगे, सर?
मुझे नहीं बैठना है।
आज सुबह-सुबह हमें एक शव मिला, और हमारे पास यह मानने के पर्याप्त कारण हैं कि वह आपकी पत्नी का है।
नैंसी का।
आपको कैसे पता कि वह नैंसी है?
शव के साथ एक पर्स मिला, जिसमें उनका पहचान पत्र था।
भगवान।
हाँ, तो…
कहाँ?
अरॉयो सेको पार्क, सर।
कॉलोराडो स्ट्रीट ब्रिज के नीचे एक पैदल रास्ता है और…
मुझे अरॉयो पता है। मैं अपनी पूरी ज़िंदगी पैसडीना में रहा हूँ।
उसके साथ क्या हुआ?
सबूतों से संकेत मिलता है कि उन पर हमला किया गया था जिससे उनकी मौत हुई।
और बदक़िस्मती से अभी हम आपको इससे ज़्यादा जानकारी नहीं दे सकते।
हमें शव की पहचान करने के लिए परिवार के किसी सदस्य की ज़रूरत पड़ेगी।
मुझे माफ़ करना। मुझे माफ़ करना।
आपने अभी-अभी क्या कहा?
हमें शव की पहचान करने के लिए कोई चाहिए।
हाँ। यह वही है।
यह…
यह नैंसी है।
मिस बुशे।
मिस बुशे!
मैंने पूछा कि आप और मृतक एक दूसरे को कब से जानते थे।
हम दोनों और मैरी 25 सालों से एक दूसरे के सबसे अच्छे दोस्त हैं।
देखिए, मुझे… मुझे मैरी को फ़ोन करना होगा, क्योंकि उसे यह ख़बरों से पता नहीं चलना चाहिए।
आपने मिस्टर हेनेसी से कहा कि नैंसी का सम्बन्ध किसी दूसरे आदमी से भी था।
हाँ।
आप उसके बारे में क्या जानती हैं?
ज़्यादा कुछ नहीं।
उसका नाम डेविड है।
वे काम के सिलसिले में मिले थे।
- काम के सिलसिले में? - हाँ।
मिस्टर हेनेसी ने हमें बताया कि नैंसी एक गृहिणी थीं।
हाँ। वह समाज सेवा के काफ़ी काम करती है।
वह कई अलग-अलग संस्थाओं के बोर्ड में शामिल है।
मुझे यक़ीन है कि रॉबर्ट आपको पूरी सूची दे सकता है।
इस समय हम आपसे बात कर रहे हैं।
क्या आप हमें उनके प्रेमी के बारे में कुछ और भी बता सकती हैं?
बालों का रंग? उम्र? नस्ल? क़द?
- वज़न? - नहीं, माफ़ी चाहती हूँ।
काश मैं बता पाती।
मेरी पत्नी की कॉलेज की एक बहुत अच्छी दोस्त है।
वे हर समय फ़ोन पर बात करते रहते हैं।
क्या यह सवाल है?
बस यही लगता है कि नैंसी ने आपको उस इंसान का सिर्फ़ पहला नाम तो नहीं बताया होगा।
उसने सिर्फ़ वही बताया था।
सच तो यही है।
क्या मुझे हिरासत में रखा गया है?
या मैं जा सकती हूँ?
आपको कहीं और जाना है?
आप जा सकती हैं।
बस इतनी मदद कीजिए कि शहर से बाहर मत जाइएगा।
बेशक।
शुक्रिया।
कोई बात नहीं।
इसमें इतना हँसने की क्या बात है?
हैलो! हे!
- एली आंटी! - हैलो।
मेरे पैर के अँगूठे में चोट लग गई।
- उसमें इन्फ़ेक्शन हो गया है। - व्हो!
मैंने एक बिल्ली पाल ली है!
- सच में? - इसने बिल्ली को खाना खिलाना शुरू किया है।
- वह इसकी नहीं है। - हाँ, मेरी ही है!
- नहीं, वह नहीं है। - वह मेरी है!
झूठ मत बोल, झूठी! मॉम, इसे बताओ वह इसकी बिल्ली नहीं है!
तुम्हें देखकर अच्छा लगा। तुम ठीक तो हो?
- नहीं, वह नहीं है। नहीं, तुम्हारी नहीं है। - हाँ, मेरी ही है!
जान, तुम थोड़ी देर के लिए इन्हें अंदर ले जाओगे?
हे, चलो, लड़कियों। iPad किसे चलाना है?
- जाओ। - iPad!
एली और मॉम को थोड़ी, अह, बड़े लोगों वाली बातें करनी हैं।
क्या हुआ है?
बात नैंसी की है।
क्या?
- ओह, मैरी। - क्या?
वह चली गई।
क्या मतलब वह चली गई?
मैरी, वह नहीं रही।
क्या मतलब वह चली गई?
क्या मतलब है तुम्हारा?
जब तुमने उसका शव देखा, क्या वह…
उसकी कैसी हालत थी?
घाव उसके सिर के पीछे था।
इसलिए उसका चेहरा तब भी बिल्कुल ठीक हालत में था।
वह कमबख़्त अरॉयो में क्या कर रही थी?
मुझे पक्का तो नहीं मालूम। लेकिन…
पक्का नहीं मालूम से तुम्हारा क्या मतलब है? क्या तुम्हें कुछ और भी पता है?
वह किसी से मिलने वाली थी।
क्या? क्या मतलब वह किसी से मिलने वाली थी?
एक बंदे से। जिसे वह डेट कर रही थी।
हे भगवान।
क्या कल रात तुम दोनों इसी बारे में बात कर रही थीं
जब मैं बाथरूम से वापस आई थी?
हाँ। लेकिन, मैरी, उसने कुछ नहीं…
उसने मुझे कुछ ख़ास नहीं बताया था।
लेकिन तुम्हें पता था।
- वह कौन था? - मुझे नहीं पता।
मुझे ज़्यादा कुछ नहीं पता। मुझे बस इतना पता है कि वह उसे मैसेज कर रहा था
और वह परेशान थी
और इसलिए वे ज़रूर अभी भी एक दूसरे से मिलते रहे होंगे।
- और… - अभी भी?
- हाँ। - अभी भी एक दूसरे से मिलते रहे होंगे?
हाँ।
तुम्हें इस बारे में कब से पता है?
पता नहीं। शायद कुछ हफ़्तों से।
हे भगवान। जीज़स, एली।
तुम्हें बताने का मुझे कोई हक़ नहीं था।
और मुझे लगा कि वह इसे ख़त्म कर देगी।
मैंने नहीं सोचा था कि यह कोई बड़ी बात होने वाली है।
मैंने नहीं सोचा था कि वह…
ठीक है। ठीक है।
क्या नैंसी ने तुम्हें उसके बारे में कुछ और भी बताया था?
उसने मुझे बताया था कि उसका नाम डेविड है, और वे काम के सिलसिले में मिले थे।
क्या तुमने पुलिस को बताया?
हाँ, बेशक। मैंने उन्हें सब कुछ बता दिया।
हाँ, पर तुम दोनों में से किसी ने भी मुझे नहीं बताया, तो…
क्या तुम्हें लगा था कि मैं नैंसी के बारे में कुछ ग़लत सोच लूँगी?
- क्या उसे यह लगता था? कि मैं… - नहीं, मैरी।
शायद वह…
पता है, कभी-कभी तुम लोगों के बारे में मुझसे ज़्यादा ग़लत राय बना लेती हो।
- ठीक है। - समझ रही हो?
हाँ, ठीक है।
शायद इसीलिए नैंसी ने मुझे बताया, मैरी,
क्योंकि वह जानती थी कि मैं उस पर ज़्यादा सख़्ती करूँगी और मैंने की भी थी।
मैंने ही नैंसी से कहा था कि उसे उस बंदे से रिश्ता तोड़ देना चाहिए,
और इसलिए वह उससे मिलने गई थी और अब वह ज़िंदा नहीं है।
क्या तुम ख़ुद को दोष दे रही हो?
तुम ऐसा नहीं कर सकतीं।
क्या हुआ?
हे, मार्कस।
- हैलो, बच्चे। - हे।
आज सुबह केसवर्कर के साथ सब कैसा रहा?
मॉम, अब मैं बड़ा हो चुका हूँ।
आप मुझसे बात कर सकती हैं।
क्या… क्या हो रहा है?
ठीक है।
तुम्हारी…
तुम्हारी नैंसी आंटी की कल रात किसी ने हत्या कर दी।
उनकी लाश मिली है।
- हे भगवान। - माफ़ करना।
मॉम। ओह, यहाँ आइए।
हे भगवान। मॉम, मुझे बहुत अफ़सोस है।
कोई बात नहीं, बच्चे।
सब ठीक है, मुझे माफ़ करना।
ठीक है, जान। ठीक है।
सब ठीक है।
लॉस ऐंजेलस
पुलिस का कहना है कि उन्हें बर्बर शारीरिक हमले के संकेत मिले हैं।
अभी तक किसी भी संदिग्ध को हिरासत में नहीं लिया गया है।
पीड़िता के पति का नाम रॉबर्ट हेनेसी है,
जिनके पिता हेजरो कैपिटल के संस्थापक हैं।
आज सोशल मीडिया पर श्रद्धांजलियों की बाढ़ आ गई,
जहाँ मिसेज़ हेनेसी के हज़ारों फ़ॉलोअर्स थे।
तुम्हें सच में लगता है इससे कोई फ़ायदा होगा?
हो भी सकता है।
हो सकता है इससे लोग नैंसी के बारे में सोचने लगें।
ओह, रहने दो।
सच बताओ, अगर तुमने उसकी ज़िंदगी की बस ये चमकदार झलकियाँ ही देखी हों,
तुम्हें नहीं लगता तुम्हें उससे नफ़रत होती?
नफ़रत एक ख़राब शब्द है।
शायद जलन होती। अगर मैंने सिर्फ़ वही देखा होता।
असली नैंसी तो ऐसी थी भी नहीं।
हाँ, वह ऐसी थी, एली।
बस उसका पूरा व्यक्तित्व ऐसा नहीं था।
क्या तुम कोरा से मिलीं?
नहीं। अभी तक नहीं।
मुझे तो पता भी नहीं था कि मेरी मॉम के पास काले रंग के कपड़े भी हैं।
उसके पास लेदर का एक बहुत ख़ूबसूरत काला जम्पसूट था
जो वह तब पहनती थी जब हम क्लब जाते थे।
मैं इसकी कल्पना भी नहीं कर सकती।
वह हमेशा मुझे शॉपिंग पर ले जाना चाहती थीं।
मैं उनके साथ कभी नहीं गई।
मैं समझती हूँ।
माँओं और बेटियों का रिश्ता बहुत पेचीदा होता है।
नहीं, लेकिन वह जो कुछ भी ख़रीदती थीं, मैं उसे लेकर उनकी बहुत खिंचाई करती थी।
अब मैं, मतलब, उनके कपड़ों को खंगाल रही हूँ
कि उनके अंतिम संस्कार में पहनने के लिए कुछ मिल जाए।
कोरा…
अगर तुम्हें यह सब बहुत भारी लग रहा है, तो हम यह बाद में भी कर सकते हैं।
मुझे कुछ महसूस नहीं हो रहा है, एली।
शायद तुम्हें सदमा पहुँचा है।
क्या यही बात है? क्योंकि मुझे लग रहा है कि मुझमें कुछ गड़बड़ है।
तुम में कोई गड़बड़ नहीं है, ठीक है?
मुझे याद है जब तुम बहुत छोटी थीं, तब मैं तुम्हारी मॉम के साथ इसी कमरे में थी।
और वह तुम्हें अपनी बाँहों में थामे हुए थी, और वह तुमसे बहुत प्यार करती थी।
तुम्हारी माँ होने से ज़्यादा ख़ुशी उसे किसी चीज़ से नहीं मिली।
और मैंने उन्हें ख़ुद से दूर कर दिया।
और अब बहुत देर हो चुकी है।
बच्चे, सब ठीक है।
मैं यहीं हूँ।
क्या आप हमारे साथ रहेंगी?
सच में?
मैं अपने डैड के साथ अकेले नहीं रहना चाहती।
कोरा, मैं…
ठीक है।
मैं जानती हूँ कि उसका अपने जज़्बात पर क़ाबू नहीं रह पाता,
लेकिन मेरा भरोसा करो, मैं उसे तब से जानती हूँ जब मैं मुश्किल से तुमसे थोड़ी ही बड़ी…
बात सिर्फ़ जज़्बात की नहीं है,
इस समय मैं उनके साथ सुरक्षित महसूस नहीं कर रही हूँ।
देखो, मुझे किसी प्रचारक की ज़रूरत नहीं है।
मैं चाहता हूँ कि वे पता लगाएँ कि मेरी पत्नी को किसने मारा।
वह एक संकट प्रबंधन फ़र्म है, रॉबर्ट।
और डैडी बस परिचय कराना चाहते हैं।
बस इतना ही।
आख़िर में, फ़ैसला तुम्हें करना है।
क्या तुमने इनाम वाली बात पर और विचार किया?
मुझे इनाम… मुझे इनाम घोषित करने वाली बात बिल्कुल पसंद नहीं आई।
जानती हूँ, और कोई भी तुम पर दबाव नहीं डालना चाहता,
लेकिन इस समय यह मायने रखता है कि लोग इस घटना को कैसे देखेंगे।
- हे। - मेरा मतलब, हम…
एलेनॉर। मुझे नहीं पता था तुम यहीं हो।
दख़ल देने के लिए माफ़ करना।
नहीं, अंदर आ जाओ।
अंदर आ जाओ। तुमने इतने समय तक परिवार के साथ रहकर
एक बहुत अच्छी दोस्त होने की मिसाल कायम की है।
मैं तो बस रसोई की तरफ़ जा रही थी।
क्या किसी और को ड्रिंक चाहिए?
नहीं, शुक्रिया।
क्या यहाँ अंदर ज़्यादा सर्दी है?
मेरी बहन बस घर की सारी शराब
ख़त्म करने में मदद करने की कोशिश कर रही है।
हाँ, शायद वह यही कर रही है।
कोरा ने मुझसे पूछा कि क्या मैं कुछ समय के लिए तुम लोगों के साथ रह सकती हूँ।
ठीक है। तो, तुम्हारा इस बारे में क्या ख़याल है?
मेरा क्या ख़याल है, यह मायने नहीं रखता।
मायने यह रखता है कि कोरा के लिए क्या सही रहेगा।
तुम जो कुछ भी कर रही हो, उसके लिए मैंने अभी तक तुम्हें शुक्रिया नहीं कहा…
यह मत करो, प्लीज़, रॉबर्ट।
नहीं, मैं शुक्रिया कहना भूल जाता हूँ।
कभी-कभी मैं सचमुच बहुत बदतमीज़ हो जाता हूँ,
अपने आसपास के सभी लोगों की क़द्र करना भूल जाता हूँ।
तुम्हें कोरा को देखकर क्या लगा?
क्या वह मुझसे डरती है?
उसने "डर" शब्द का इस्तेमाल तो नहीं किया।
यह… यह आसान नहीं होगा, अपनी माँ को खो देना,
और लोगों को मेरे साथ एक संदिग्ध की तरह व्यवहार करते हुए देखना।
तुम्हें कोई संदिग्ध नहीं कह रहा है, है ना?
बात इसी तरफ़ बढ़ रही है।
मेरे पास कोई सबूत नहीं है कि मैं कहीं और था।
उस रात मैं घर पर अकेला था, जब तक मेरी तुमसे बात नहीं हुई थी।
माफ़ करना।
मैं समझ सकता हूँ…
जॉर्डन हैलो अजनबी! बस हालचाल पूछना है।
…शायद अभी तुम्हारे आसपास रहने से उसे थोड़ी तसल्ली मिलेगी।
मैं कोशिश करूँगी कि यहाँ जल्दी-जल्दी आती रहूँ।
लेकिन मुझे… मुझे नहीं लगता कि मेरा यहाँ रुकना सही रहेगा।
हाँ।
ठीक है।
- ठीक है। - शुक्रिया।
इंटरनेशनल रेस्क्यू एंड रिलीफ़
- गुड आफ़्टरनून। - हे, मिस बुशे।
सैम, तुमने बालों का स्टाइल बदल लिया।
- मुझे पसंद आया। - शुक्रिया।
- हैलो। - हैलो।
हमें नहीं लगा था कि तुम अभी ऑफ़िस आओगी। हम और ज़्यादा तैयारी कर लेते।
मैं यहाँ बस कुछ चीज़ें लेने आई हूँ।
मेरा बीच में दख़ल देने का कोई इरादा नहीं था।
नहीं, अरे, तुम बॉस हो। तुम जो चाहे, कर सकती हो।
मैंने बस सोचा कि तुम्हें थोड़ा और समय चाहिए होगा…
मैं यहाँ ऑफ़िस में इस बात को ज़्यादा बड़ा नहीं बनाना चाहती।
इस दुःख की घड़ी में मेरी संवेदनाएँ दिल से, दिल से आपके साथ हैं।
- मैं कल्पना भी नहीं कर सकती। - शुक्रिया।
मेरे पास शब्द ही नहीं हैं।
शब्द ही नहीं हैं।
वह समझ गईं, ऑलिविया।
उसके लिए शुक्रिया।
आज सुबह यहाँ कुछ डिटेक्टिव आए थे,
उस रात के कार्यक्रम के समय को लेकर कुछ सवाल पूछ रहे थे।
मैंने उनसे कह दिया कि मैं तब तक जा चुकी थी, तो मैं उनकी मदद नहीं कर सकती।
हाँ, वे बस खानापूर्ति कर रहे हैं। घटनाओं का क्रम तय करने की कोशिश कर रहे हैं।
ठीक है।
हालाँकि हमें मध्य पूर्व की ट्रिप फ़िलहाल टालनी होगी।
भगवान, बेशक।
अभी बहुत कुछ चल रहा है, तुम उसकी फ़िक्र मत करो।
वे नहीं चाहते कि मैं शहर छोड़कर जाऊँ।
अगर मुझे कुछ जानने की ज़रूरत होगी, तो तुम मुझे बता दोगी, है ना?
हाँ।
हे।
- हे। - मैं तुमसे बात करने की कोशिश कर रहा था।
हाँ, हालात ठीक नहीं हैं।
क्या तुम कहीं जा रही हो?
तुम यहाँ से, मतलब, जा नहीं रही हो ना?
नहीं। मैं बस सामान लेने आई हूँ, अगर मुझे घर से काम करने की ज़रूरत पड़ जाए।
मैं शायद… शायद अपनी दोस्त के घर जाऊँगी, थोड़ी मदद के लिए।
तुम्हारी मदद कौन कर रहा है?
- क्या? - मैंने कहा, तुम्हारी मदद कौन कर रहा है?
यह तुम्हारा भी दुःख है।
ठीक है।
जॉर्डन, शायद इस समय सबसे बड़ी मदद यही होगी कि तुम इस बात को अपने तक ही रखो।
- ठीक है? - हाँ, ज़रूर।
ठीक है, शुक्रिया।
ओह, यार।
मेअर।
- तुम फिर से सिगरेट पीने लगी हो? - नहीं।
हाँ।
यह सिगरेट नहीं है, यह मन की बैसाखी है।
मुझे समझ में नहीं आ रहा है कि इतनी जल्दी यह स्मृति-सभा रखने की क्या ज़रूरत थी।
क्योंकि शायद रॉबर्ट इसे जल्द से जल्द ख़त्म करना चाहता था।
ओह, धत्, धत्, धत्। वे आ गए।
क्या तुम ज़रा यह पकड़ोगी?
- क्या? - प्लीज़, प्लीज़। इसे पकड़ लो, पकड़ लो।
मैरी।
हे, बच्चों।
एली आंटी, आप सिगरेट पी रही हैं?
यह एक… यह एक बुरी आदत है, लेकिन इसका मतलब यह नहीं है कि यह एक बुरी इंसान हैं।
ओह, शुक्रिया, हॉवर्ड।
हम… हम तुम्हारे लिए दो सीट बचाकर रखेंगे।
शुक्रिया।
अब उन्हें लगता है कि मैं सिगरेट पीती हूँ।
माफ़ करना, लेकिन मुझे नहीं लगता कि हमें उन्हें यहाँ लाना चाहिए था।
हॉवर्ड ने कहा कि हमें उन्हें "दुःख से बचाकर" नहीं रखना चाहिए।
ओह, यह आयोजन रॉबर्ट के परिवार ने किया है, तो यहाँ ज़्यादा दुःख नहीं होने वाला है।
यहाँ सब कुछ सलीके से होगा और वास्प लोगों की तरह भावनाओं से दूरी बनाकर रखी जाएगी।
दुल्हन बाहर कब आएगी?
यह शादी नहीं है। अंतिम संस्कार है।
दरअसल, यह एक स्मृति-सभा है, क्योंकि यहाँ कोई शव नहीं है।
हम इन्हें दुःख से बचाकर रखने में विश्वास नहीं रखते।
हाँ, मैंने सुना।
क्या मैं पागल हो रही हूँ या इसमें से किसी चीज़ की गंध आ रही है?
यह गुलाब के गूदे की ख़ुशबू है।
हमने यह काग़ज़ नैंसी के बग़ीचे के कपास और गुलाब की पंखुड़ियों से बनवाया है।
यह तो… यह तो बहुत ही प्यारा है।
- हम्म। - आपने उसके गुलाबों को मसलकर…
हाँ। बेशक।
आने के लिए तुम्हारा बहुत शुक्रिया।
- ओह, नहीं, प्लीज़। - बेशक, मिस्टर हेनेसी।
और ये छोटी-छोटी लड़कियाँ कितनी प्यारी हैं।
शुक्रिया।
मुझे अफ़सोस है कि इतने कम समय में आपको इनकी देखभाल करने के लिए कोई नहीं मिल पाया।
शुक्रिया।
एल।
एल। तुम्हारी बारी है।
हे भगवान।
"उसकी ख़ूबसूरती बिल्कुल वैसी है, जैसी वह रात,
जब आसमान बादलों से ख़ाली और सितारों से भरा हो
और अँधेरे और रोशनी की तमाम सुंदरता
उसके व्यक्तित्व और उसकी आँखों में सिमट आई हो
और इस तरह उसने ऐसे कोमल प्रकाश का रूप ले लिया हो
जो चमकदार दिन की खिली धूप को भी नसीब नहीं है
थोड़ी भी छाया ज़्यादा होती, या एक किरण भी कम होती, तो यह जादू अधूरा रह जाता…"
वह बहुत अच्छी कविता थी, मुझे ग़लत मत समझना। वह बस नैंसी को…
- परिभाषित नहीं करती। - हाँ।
हाँ।
किट किसी चीज़ में ढील नहीं देती।
तुम्हें पता है उसने मुझसे वह बायरन वाली कविता मंज़ूरी के लिए भेजने को कहा था?
और फिर उसने मुझसे कहा, "कोई मज़ाक़ नहीं, आँसू नहीं।"
- भगवान। - हाँ।
कल चर्च में तुमने वह बंदा देखा था जिसने डेनिम जैकेट पहनी हुई थी?
नहीं, मुझे नहीं लगता मैंने उसे देखा था। क्यों?
नैंसी के परिवार से तो कोई नहीं आया होगा, है ना?
नहीं। एली, वे इतनी हिम्मत नहीं करेंगे।
सही कहा।
हे, तो…
हॉवर्ड के मन में यह ख़याल आया,
- कोई दबाव नहीं है, बस पूछ रही हूँ। - ठीक है।
हम जानना चाहते थे कि क्या यह मुमकिन है मार्कस तुम्हारे साथ स्वयंसेवक के रूप में काम कर सके?
क्योंकि हमें लगा कि अगर वह असली दुनिया की तकलीफ़ें देखेगा,
तो शायद उसे चीज़ों को देखने का कुछ नज़रिया मिले और फिर वह और ज़्यादा…
हाँ, हाँ।
मैं उसके लिए कुछ ढूँढ लूँगी, अगर वह तैयार है।
बहुत-बहुत शुक्रिया, एली।
- तुम्हारा दिल बहुत बड़ा है। - मैरी।
वह बंदा मिल गया।
हमारे सामने डवीड हाजी बॉयेट की ताज़ा फ़ुटेज सामने आई है,
उसे डी.एच. बॉयेट के नाम से भी जाना जाता है…
- वह रहा। - …और इस बात की पुष्टि हो चुकी है
- कि उसे नैंसी हेनेसी की हत्या के मामले में… - बाप रे बाप।
- …एक संदिग्ध के रूप में… - यही बंदा है?
- …आधिकारिक तौर पर नामित किया गया है। - हाँ। कहा तो यही जा रहा है।
क्या तुम इसे जानती हो?
मैं उसे कैसे जानूँगी?
तुमने मुझसे यह क्यों पूछा?
माफ़ करना, मुझे ऐसा ख़ुद नहीं मान लेना चाहिए था।
नहीं, मैं इस इंसान से कभी नहीं मिली।
इसकी वेबसाइट पर समर्थनकर्ताओं की सूची में मॉम का नाम भी है।
वह कलाकारों को सहयोग करती थी।
और यह एक पेंटर है।
डी.एच. बॉयेट, जिसे डवीड नाम से भी जाना जाता है।
और अब किट का फ़ोन आ गया, बिल्कुल सही समय पर।
क्या आपको लगता है कि यही क़ातिल है?
शायद हमें जल्दबाज़ी में किसी भी निष्कर्ष तक पहुँचने से बचना चाहिए और बहुत सावधानी बरतनी चाहिए।
उन्हें उससे बात करने देते हैं… हे भगवान।
मारी गई पैसडीना की गृहिणी का कथित प्रेमी गिरफ़्तार
क्या?
- क्या? - हे भगवान।
क्या?
एली?
ओह, धत्।
डी.एच. बॉयेट
"डी.एच. बॉयेट।" नैंसी ने यह हाल ही में लगाई थी, है ना?
मरने से ठीक पहले। यह उसी बंदे की पेंटिंग है।
क्या यह मॉम हैं?
- कमबख़्त। - हे, हे। रॉबर्ट, रॉबर्ट।
- डैड? - तुम क्या कर रहे हो?
- क्य… डैड, रुक जाइए! आप क्या कर… - तुम क्या कर रहे हो?
- डैड! एली! - हे!
रुक जाइए!
- रॉबर्ट! - डैड!
- कुछ कीजिए। एली! - रॉबर्ट।
- रॉबर्ट, तुम क्या कर रहे हो? - डैड। डैड!
- रुको। क्या कर रहे हो? - रुकिए, डैड! डैड!
यहीं रुक जाओ, प्लीज़।
रुक जाओ, रॉबर्ट। यह मत करो।
हे भगवान, रॉबर्ट। तुम्हें रुकना होगा।
थोड़ा रुककर सोच तो लो।
भगवान। रॉबर्ट। तुम क्या कर रहे हो?
हम इस बारे में अंदर चलकर बात करें?
मैं कह रही हूँ थोड़ा रुक जाओ।
थोड़ी साँस ले लो।
हे भगवान, रॉबर्ट, प्लीज़।
- वह कभी मेरी थी ही नहीं। - प्लीज़ यह मत करो।
मैं हमेशा चाहता रहा कि वह पूरी तरह मेरी बनकर रहे, पर वह मेरी कभी नहीं थी।
उसका एक हिस्सा हमेशा ऐसा था जो मेरा होना ही नहीं चाहता था।
और मुझे यह बात कमबख़्त हमेशा से पता थी!
रॉबर्ट, मुझे लगता है कि हम पर नज़र रखी जा रही होगी।
- मुझे फ़र्क़ नहीं पड़ता। - मैं समझती हूँ कि तुम ग़ुस्से में हो।
तुम्हें शांत होना होगा।
हे।
मुझे मत बताओ कि मुझसे कैसा महसूस करना चाहिए।
हद है, एलेनॉर।
तुम सब कुछ नहीं जानती हो, ठीक है?
वह कमबख़्त मेरी पत्नी थी।
क्या उसके पास कहीं और होने का सबूत है?
डवीड के पास?
हाँ, जिस बंदे के साथ नैंसी का सम्बन्ध था।
कह सकते हैं। वह शायद किसी आर्ट इवेंट में था, लेकिन वह जल्दी निकल गया था।
सच कहूँ तो, उनके पास ज़्यादा जानकारी नहीं है।
मुझे बस… मुझे नहीं लगता कि वह क़ातिल है।
नैंसी ने तुम्हें सिर्फ़ उसका पहला नाम बताया था। हमारे पास कोई ठोस जानकारी नहीं है।
वह बिल्कुल क़ातिल हो सकता है।
अगर वह अश्वेत होता तो वह मुझे ज़रूर बताती।
नैंसी ने तुम्हें उसके बारे में कुछ ख़ास नहीं बताया था।
पर मैं उसकी सबसे अच्छी और एकमात्र अश्वेत दोस्त थी।
इस बात का ज़िक्र आ ही जाता।
ठीक है।
मैंने पुलिस को डेविड नाम बताया था।
अगर वह यह वाला डवीड ना हो तो?
तो हमें अभी भी नहीं पता कि हमारी सबसे अच्छी दोस्त को किसने मारा।
मैंने रॉबर्ट को इतने ग़ुस्से में कभी नहीं देखा।
उसे…
उसे ग़ुस्सा आ जाता है,
ख़ासकर शराब पीने के बाद…
या जब उसे जलन हो रही हो।
नहीं, वह…
तुम जानती हो कि वह नैंसी से सबसे ज़्यादा प्यार करता था।
ग़ुस्सा प्यार का विपरीत नहीं होता।
कभी-कभी ग़ुस्सा ही बताता है कि आपका प्यार कितना गहरा है।
तुम यह नहीं देख पा रही हो क्योंकि रॉबर्ट तुम्हारा…
मेरा क्या?
मेरा दोस्त? वह तुम्हारा भी दोस्त है।
तुम्हारे और रॉबर्ट के बीच एक ख़ास रिश्ता है।
हाँ, उस रिश्ते का नाम नैंसी है।
नैंसी के अलावा।
और नैंसी भी यह बात जानती थी।
तुम क्या कह रही हो?
वह अपने दिल की बात सिर्फ़ तुम्हें ही नहीं बताती थी।
बस इतना ही।
- हे भगवान! - माफ़ करना।
मेरा इरादा तुम्हें डराने का नहीं था।
तुम यहाँ अंदर कैसे आए?
किसी ने दरवाज़ा अटकाकर खुला छोड़ रखा था।
मुझे… मुझे मैसेज करना चाहिए था।
हाँ।
तो क्या हम…
देखो, मैं…
मुझे तुमसे माफ़ी माँगनी चाहिए।
जिस तरह मैं बर्ताव कर रहा था, और मैंने तुमसे बहुत कड़वी बातें कहीं।
वह मेरी पत्नी थी, लेकिन…
मुझे पता है कि तुम लोग एक दूसरे के लिए सब कुछ थे।
मुझे माफ़ कर दो।
शुक्रिया।
शायद मुझे एहसास नहीं था कि तुमसे यह सुनने की मुझे कितनी ज़रूरत थी।
क्या तुम मुझे बताने वाले हो कि तुम इतना सजे-धजे क्यों हो?
तुम्हें मैं सजा-धजा लग रहा हूँ?
सूर्यास्त के बाद मैं इसी तरह घर से निकलता हूँ।
तुम कहाँ जा रहे हो?
तुम्हें पता है कि नैंसी को बैले कितना पसंद है… मतलब, पसंद था, और मुझे कितना…
मत जाओ। तुम्हें उससे नफ़रत है।
- मुझे उससे नफ़रत नहीं है। मुझे… मुझे बस… - तुम्हें नफ़रत है।
वह फ़्रेंच कहावत क्या है?
- वह कमबख़्त उबाऊ है। - वह फ़्रेंच नहीं है।
उसकी सीटों में मेरे पैर समा नहीं पाते।
क्या?
ख़ैर। हमें आज रात उद्घाटन समारोह में जाना है।
और…
मुझे समझ नहीं आ रहा है मैं क्या करूँ। मैं… मैं उस बड़े से ख़ाली घर में
यूँ ही अकेला भटक रहा हूँ।
मुझे नींद नहीं आ पाती।
मैं बस इधर-उधर घूमकर उसे ढूँढ रहा हूँ, लेकिन वह वहाँ नहीं है।
तो मैं सोच रहा था कि श…
पता नहीं। शायद बैले में, मैं उसे…
तुम उसे अपने पास महसूस कर पाओगे।
हाँ।
बिल्कुल सही। क्या तुम्हें लगता है कि यह मुमकिन है?
अब मुझे कुछ नहीं पता कि क्या मुमकिन है।
ठीक है।
अभी तो वह यहीं थी।
हम सब यहाँ कमबख़्त ताश के बचकाने खेल खेल रहे थे।
और अब वह हमेशा के लिए जा चुकी है।
ऐसा लगता है कि मैं…
यह बिल्कुल सच नहीं लगता।
तो एक ऐसी जगह जो उसे इतनी ज़्यादा पसंद थी, मैं वहाँ जाकर
उसे… उसे महसूस क्यों नहीं कर सकता?
मुझे लगता है तुम्हें कोशिश करनी चाहिए।
लेकिन क्या… क्या तुम मेरे साथ यह कोशिश करोगी?
तुम चाहते हो मैं तुम्हारे साथ चलूँ?
- हाँ। - नहीं।
क्या? क्यों नहीं?
मैं नहीं जा सकती…
मैं बस नहीं जा सकती।
मेरा मतलब, लोग क्या कहेंगे?
भाड़ में जाएँ लोग।
लोग क्या कहेंगे, इसकी किसे परवाह है?
मुझे परवाह है। तुम्हें भी होनी चाहिए।
हम यूँ ही सज-धजकर रात में एक साथ बाहर घूमने नहीं जा सकते।
नहीं, मुझे… मुझे माफ़ कर दो।
मुझे माफ़ कर दो।
ऐसा…
ऐसा सोचना मेरी बेवक़ूफ़ी थी।
मुझे माफ़ कर दो।
जॉर्डन हे। जानता हूँ मैं हद से आगे बढ़ गया था।
लेकिन मैं तुमसे मिलना चाहता हूँ। आज रात अकेली मत रहो?
मेरी माँ अक्सर एक बात कहती थीं।
"जितना है, उससे कम दिखावा करो जितना जानते हो, उससे कम बोलो।"
मैंने उनकी यह सलाह दिल से अपना ली थी,
ना सिर्फ़ चीज़ें सुरक्षित रखने के मामले में, बल्कि जज़्बात के मामलों में भी।
कभी-कभी मैं उन्हें इतना बख़ूबी छुपा लेती थी कि मैं ख़ुद भी अपने जज़्बात नहीं पहचान पाती थी।
मिस बुशे।
तुम तो इस बात को लेकर फ़िक्रमंद थीं कि लोग क्या कहेंगे?
सही कहा।
लेकिन फिर मुझे वह फ़्रेंच कहावत याद आ गई, "भाड़ में जाएँ लोग।"
सही कहा।
चलें?
मुझे उम्मीद है कि यह अनुचित नहीं लगेगा, लेकिन बॉस की बेटी तैयार होकर काफ़ी अच्छी लगती हैं।
बस इस बार कम से कम एक ढंग की तस्वीर लेने की कोशिश करना, ठीक है?
उप-शीर्षक अनुवादक : पुनीत कुसुम